## **HTML5/CSS/JavaScript készségek felmérése**

Feladat: a sitebuilder-test.psd-ben található site tervből működő, valid HTML5 és CSS kód előállítása, az alábbi listában részletezett működések megvalósításával:

* A webdesign legyen reszponzív. A mobil nézet a sitebuilder-test-480.psd-ben található. A köztes nézet megjelenését külön nem definiáljuk, annak flexibilisen igazodnia kell a képernyőmérethez.
* A mobil változat lenyitható menüje megtalálható a psd-ben
* A logót és felső menüt tartalmazó áttetsző sáv görgetés után is látható legyen - sticky header.
* A felső nagy képen található cím/szöveg rotálódjon, legyen 2-3 másik szöveg. A szövegek tartalma lehet *lorem ipsum*. A váltás stílusa legyen fade.
* A menü legördülő legyen, a PSD-ben részletezett módon.
* Az ikonok svg-ként legyenek implementálva, ehhez az *images* mappába mellékeltük az egyes fájlokat.
* Az *Our Partners* részben az egyes elemek egyszerű képekkel reprezentált linkek. A linkek href-je lehet bármi. Nyíljon új ablakba.
* Az input-ok label-je (placeholder) focus esetén kimozog az input field-ből, a PSD-ben részletezett módon.
* A textarea-ba maximum 200 karaktert szabad írni és a karakter visszaszámláló is működik.

További instrukciók:

* A hover esetek a psd fájlban megtalálhatók
* Használjon grid rendszert
* Ügyeljen a pontos font használatra, lehetőség legyen akár magyar ékezetes szövegek bevitelére is.
* A végeredmény legyen böngésző független
* Külső függőségként jQuery és Bootstrap engedélyezett.